პროფესიონალური რეიტინგები| მიმოხილვების ქულები |
| --- |
| წყარო | რეიტინგი |
| Allmusic | 5/5 stars |
| The Daily Vault | A |
| *Q* | 5/5 stars(Summer/01, p. 127) |
| *Rolling Stone* | 3/5 stars |

***Kill 'Em All*** — ამერიკული მძიმე მეტალ ჯგუფ მეტალიკის სადებიუტო ალბომი, რომელიც გამოვიდა 1983 წლის 25 ივლისს. ალბომი ჩაიწერა მხოლოდ ორ კვირაში, 10 მაისიდან 27 მაისამდე, მცირე ბიუჯეტით. მხოლოდ 1 500 ეგზემპლარი იქნა გამოშვებული პირველად. თუმცა, დღევანდელი მდგომარეობით, ალბომი სამჯერ იქნა სერთიფიცირებული პლატინად RIAA-ს მიერ. გაიყიდა რა სამი მილიონი ეგზემპლარი მხოლოდ აშშ-ში.

სიმღერების სია
--------------

| გვერდი A |
| --- |
| # | სახელწოდება | ავტორ(ებ)ი | ხანგრძლივობა |
| 1. | „Hit the Lights" | ჯეიმზ ჰეტფილდი, ლარს ულრიხი | 4:16 |
| 2. | „The Four Horsemen" | ჰეტფილდი, ულრიხი, დეივ მასტეინი | 7:11 |
| 3. | „Motorbreath" | ჰეტფილდი | 3:08 |
| 4. | „Jump in the Fire" | ჰეტფილდი, ულრიხი, მასტეინი | 4:39 |
| 5. | „(Anesthesia) Pulling Teeth" (ინსტრუმენტული) | კლიფ ბარტონი | 4:14 |
| 6. | „Whiplash" | ჰეტფილდი, ულრიხი | 4:10 |

| გვერდი B |
| --- |
| # | სახელწოდება | ავტორ(ებ)ი | ხანგრძლივობა |
| 1. | „Phantom Lord" | ჰეტფილდი, ულრიხი, მასტეინი | 4:57 |
| 2. | „No Remorse" | ჰეტფილდი, ულრიხი | 6:26 |
| 3. | „Seek & Destroy" | ჰეტფილდი, ულრიხი | 6:53 |
| 4. | „Metal Militia" | ჰეტფილდი, ულრიხი, მასტეინი | 5:10 |

| ბონუს ტერკები (1988 წელს Elektra-ს მიერ ხელახლა გამოცემულში) |
| --- |
| # | სახელწოდება | ავტორ(ებ)ი | ხანგრძლივობა |
| 11. | „Am I Evil?" (დაიმონდ ჰედის ქავერი) | შონ ჰარისი, ბრაიან ტატლერი | 7:50 |
| 12. | „Blitzkrieg" (ბლიტზკრიეგის ქავერი) | იან ჯოუნსი, ჯიმ სიროტო, ბრაიან როსი | 3:35 |

| ბონუს ტერკები (მხოლოდ ციფრული ჩამონატვირთის სახით) |
| --- |
| # | სახელწოდება | ავტორ(ებ)ი | ხანგრძლივობა |
| 11. | „The Four Horsemen" (საკონცერტო) | ჰეტფილდი, ულრიხი, მასტეინი | 5:31 |
| 12. | „Whiplash" (საკონცერტო) | ჰეტფილდი, ულრიხი | 4:19 |

სიმღერები
---------

ალბომი შეიცავს მეტალიკის არსებობის მანძილზე შექმნილ ორივე სიმღერას, რომლებიც მხოლოდ ერთ-ერთი წევრის მიერაა დაწერილი: Motorbreath (ჰეტფილდი) და (Anesthesia) Pulling Teeth (ბარტონი). თუმცა მასტეინმა 1984 წლის call-in რადიო-ინტერვიუში სიმღერის Motorbreath ავტორობა ჰიუ ტანერს მიაწერა.

### Hit the Lights

Hit the Lights პირველი სიმღერაა, რომელზედაც მუშაობდნენ ჰეტფილდი და ულრიხი, როდესაც აყალიბებდნენ მეტალიკას. სიმღერის ადრინდელი ვერსია შესაძლოა მოვისმინოთ 1982 წლის ჯერ კიდევ ჩამოუყალიბებელი მეტალ ჯგუფების სიმღერების კრებულში *Metal Massacre*, ისევე, როგორც მის შემდგომ ხელახლა გამოშვებულში და ჯგუფის პირველ დემოში *No Life 'til Leather*. დემოს სახელწოდება მომდინარეობს სიმღერის პირველი ხაზიდან. სიმღერის უმეტესი ნაწილი ჰეტფილდმა მისი წინა ჯგუფიდან, ლიზერ ჩარმიდან მოიტანა, და ულრიხთან ერთად მუშაობდნენ სიმღერის სხვადასხვა ვერსიაზე. ეს სიმღერა ერთადერთია, რომელიც ცოცხლად შესრულდა მასტეინთან ერთად.

მოგვიანებით შექმნილ ვერსიების ინსტრუმენტულ შესავალში შესაძლოა მოვისმინოთ გიტარის რიფი, რომელიც თავდაპირველად გამოიყენა ჯგუფმა Queen-მა, სიმღერაში Great King Rat, ხოლო მოგვიანებით, Stone Cold Crazy-შიც. მეტალიკა ცოტა ხანში შეასრულებს ამ სიმღერის ქავერს და გრემის დაჯილდოებაზე მოიგებს მას *საუკეთესო მეტალ შესრულებისათვის*.

სიმღერის ტექსტი საკონცერტო შესრულებაზეა, მოგზაურობაზე და მძიმე მეტალის ცხოვრების სტილზე.

სიმღერის ქავერი შეასრულა ჯგუფმა Black Tide მათ სადებიუტო ალბომში *Light from Above*.

### The Four Horsemen

 მთავარი სტატია: The Mechanix.
The Four Horsemen არის გადამუშავებული ვერსია მასტეინის სიმღერისა The Mechanix. სიმღერას The Mechanix ჰქონდა განსხვავებული ტექსტი, რომელიც მასტეინმა დაწერა, როდესაც იყო მის წინა ჯგუფში Panic. მას შემდეგ, რაც მასტეინი აიძულეს წასულიყო მეტალიკიდან, მან ეს სიმღერა შეიტანა მის მიერ ფორმირებული ჯგუფის, Megadeth-ის სადებიუტო ალბომში *Killing Is My Business... And Business Is Good!* შემოკლებული სახელით Mechanix, თავდაპირველი ტექსტით და გაცილებით სწრაფი ტემპით. მისი წასვლის შემდეგ ჰეტფილდმა ხელახლა დაწერა ტექსტი, ხოლო ჰემეტმა დაუმატა ახალი, მელოდიური სოლო სიმღერის შუაგულში. ეს სექცია იშვიათად იკვრება მეტალიკის კონცერტებზე, როდესაც ჯგუფი ამ სიმღერას ასრულებს.

The Four Horsemen მეტალიკის ფანების ერთ-ერთი საყვარელი სიმღერაა. სიმღერის სახელწოდება კი იქცა ჯგუფის ერთ-ერთ მეტსახელად.

ტექსტი, როგორც სათაურიდანაც ჩანს, ეძღვნება სამყაროს დასასრულს და აპოკალიფსს, მიემართება რა ბიბლიურ ტექსტს „აპოკალიფსის ოთხი მხედარი" (Four Horsemen of the Apocalypse). თუმცა, ბევრს სჯერა, რომ სიმღერა თავად მეტალიკაზეა, როგორც „ოთხ მხედარზე".

სიმღერის ხიდის დროს შესაძლოა მოვისმინოთ ბასისტ კლიფ ბარტონის ხმაც, როდესაც ის შემცვლელ ვოკალს ასრულებს.

iTunes-ზე ამ სიმღერის ბონუს ტრეკის ხილვაცაა შესაძლებელი, ჯგუფის საკონცერტო ალომიდან *Live Shit: Binge & Purge*, ჩაწერილი სიეტლში, 1989 წლის 29 აგვისტოს.

### Motorbreath

Motorbreath-ის ტექსტი ცხოვრებაზეა სწრაფ ბილიკზე და იგივე სიმღერისა და ცეკვის სხვების მსგავსად არ დასრულებაზე. ეს ნიშნავს, იცხოვრო სავსე ცხოვრებით და მიიღო ცხოვრებისგან სიამოვნება. ადრინდელ შოუებზე ყოფილმა გიტარისტმა მასტეინმა განაცხადა, რომ ეს იყო სასიყვარულო სიმღერის მათეული ვერსია. ესაა მეტალიკის არსებობის მანძილზე შექმნილი ერთადერთი სიმღერა, რომელიც მხოლოდ ჰეტფილდის მიერაა დაწერილი, ერთ-ერთი ორიდან, რომელთა შექმნაშიც ულრიხს წვლილი არ მიუძღვის (მეორეც ამავე ალბომშია - (Anesthesia) Pulling Teeth).

დეივ მასტეინმა მოგვიანებით გამოიყენა სიმღერის მთავარი რიფი FFF-ის შესაქმნელად Megadethს სიმღერისთვის Cryptic Writings.

Motorbreath წარმოადგენს საუნდტრეკს ვიდეო-თამაშში *MTX: Mototrax* და ფილმში *Any Given Sunday*.

სიმღერის ქავერი შესრულდა რამდენიმეჯერ, ყველაზე შესამჩნევი მათ შორის ალბათ არის კანადური პანკ ჯგუფის D.O.A. ქავერი ალბომისთვის *Punk Tribute to Metallica* და 2004 წელს სკოტ იანის და პეიჯ ჰამილტონის ქავერი.

Motorbreath-მა შთააგონა სიმღერის Love is a Danger Zone 2 შემქმნელები, რიტმული ცეკვის ვიდეო თამაშების სერიისთვის Pump It Up.

სიმღერა შესრულდა ასევე ჯგუფის Anacrusis მიერ, რომლის ჩამოტვირთაც შესაძლებელია მათი ვებ-გვერდიდან.

### Jump in the Fire

 მთავარი სტატია: Jump in the Fire.

მუსიკალური ნაწყვეტები: 

|  |
| --- |
| Jump in the Fire |
|  |
|  |

* *ვერ ხსნით ფაილს? იხ. მედია მაშველი.*

სიმღერის Jump in the Fire ტექსტ დაწერილია ეშმაკის თვალთახედვიდან, ანუ როგორ უყურებს იგი ხალხს, რომლებიც ერთმანეთს ხოცავენ, და ამგვარად იგი დარწმუნებულია, რომ ყველა ჯოჯოხეთში მოხვდება მათი ქმედებათა გამო, რადგან ისინი, ალეგორიულად, ცეცხლში ხტებიან (jump in the fire). სიმღერის თავდაპირველი ტექსტი, რომლითაც შესულია იგი დემოში *No Life 'Til Leather*, დაწერილია მასტეინის მიერ და ეთმობა სექსს, რომელშიაც ჩაკეტილი იყო იგი.

სიმღერა მეტალიკის მეორე სინგლია ამ ალბომიდან. სინგლი გამოვიდა სიმღერების Phantom Lord და Seek and Destroy ცრუ საკონცერტო ვერსიების თანხლებით, რომლებიც წარმოადგენდა ალტერნატიულ სტუდიურ ჩანაწერებს, რომელთაც დადებული ჰქონდა ბრბოს ხმა.

სინგლის გაფორმებაზე გამოსახული დემონი აღებულია 1978 წელს მხატვარ ლეს ედვარდსის ზეთის საღებავებით შექმნილი ტილოდან სახელწოდებით Devil's D-Day.

სიმღერაზე იგრძნობა ასევე აირონ მეიდენის სიმღერის Run to the Hills გავლენა, რომელიც იმ პერიოდისათვის № 1 იყო ევროპაში.

### (Anesthesia) Pulling Teeth

(Anesthesia) Pulling Teeth კლიფ ბარტონის სოლოა, რომელსაც იგი თავად ასრულებს ბას-გიტარაზე, ინსტრუმენტალი, რომელსაც ბოლოსკენ დრამებიც ერთვის. მასში ჩანს ბარტონის განმასხვავებელი წამყვანი ბასის დაკვრის სტილი, მძიმე დისტორშენის თანხლებით, ვაუ-ვაუ პედალისა და ტეპინგის აქტიური გამოყენებით. ინსტრუმენტალის დასაწყისში კლიფი ამბობს: „Bass solo, take one", სავარაუდოდ იმის ხაზგასასმელად, რას წარმოადგენს კომპოზიცია, რომ, ფაქტობრივად, ბას-გიტარაზეა დაკრული. ეს ის სოლოა ბასზე, რომელსაც უკრავდა ბარტონი კონცერტზე, როდესაც ჰეტფილდმა და ულრიხმა პირველად ნახეს იგი. ჰეტფილდი ყვება:

|  |  |
| --- | --- |
| ვიკიციტატა | „ჩვენ გავიგონეთ ეს ველური სოლო და დავფიქრდით, რატომ ვერ ვხედავდით გიტარისტს სცენაზე. ჩვენ ორივე ვითვლიდით სიმებს და საბოლოოდ მე მივუტრიალდი ლარსს და ვუთხარი: „ჯიგარო, ეს ბასია!" კლიფი სცენაზე იყო მის ჯგუფ ტრაუმასთან, ვაუ-ვაუ პედალთან და საკუთარი უზარმაზარი წითური თმით. მას არ ადარდებდა, იყო იქ ხალხი თუ არა. იგი უყურებდა დაბლა ბას-გიტარას და უკრავდა." |
|  |  |

### Whiplash

 მთავარი სტატია: Whiplash.

მუსიკალური ნაწყვეტები: 

|  |
| --- |
| Whiplash |
|  |
|  |

* *ვერ ხსნით ფაილს? იხ. მედია მაშველი.*

Whiplash იყო მეტალიკის პირველი სინგლი როგორც ზოგადად, ასევე მათი 1983 წლის სადებიუტო ალბომიდან *Kill 'Em All*. მისი ავტორები არიან ჯეიმზ ჰეტფილდი და ლარს ულრიხი. სიმღერა უმეტესად ეხება მეტალის ფანების ცხოვრებას, გრძნობას რომელიც გეუფლება სცენის წინ თავის ქნევისას. „Bang your head against the stage", „Make it ring, make it bleed, make it really sore" და „You're thrashing all around...acting like a maniac" ამის შესანიშნავი მაგალითებია.

ხშირად კონცერტებზე ჰეტფილდი ცვლის თავდაპირველ ტექსტს „But we'll never stop, we'll never quit, 'cause we're Metallica" ტექსტად „But you'll never stop, you'll never quit, 'cause *you're* Metallica", რითაც ხაზს უსვამს ფანების როლს მეტალიკის პოპულარიზაციაში და გარდაქმნაში იმად, რასაც ახლა წარმოადგენს მეტალიკა. კონცერტებზე ხშირად ჯეისონ ნიუსტედი ასრულებდა სიმღერის ნაწილს ან სრულად, რაც განსაკუთრებით შესამჩნევია საკონცერტო ჩანაწერში სან-დიეგოში, კალიფორნია. მან ჰეტფილდის გარეშე იმღერა ასევე 2000 წლის 7 ივლისს, სტადიონზე *Georgia Dome* ატლანტაში, ამავე წლის 8 ივლისს ჩქაროსნულ ტრასაზე სპარტაში, კენტუკი და 9 ივლისს სტადიონზე *Texas Stadium* ირვინგში, ტეხასი. ჰეტფილდი იყინავდა ბოლო დროს დაზიანებულ ზურგს, სანამ ჰემეტი, ულრიხი და ნიუსტედი ასრულებდნენ სიმღერას.

მრავალჯერ შესრულდა სიმღერის ქავერი. მათ შორის: მოუტერჰედის მიერაც (რომელიც დასახელებული იყო მეტალიკის მიერ როგორც მათზე უდიდესი გავლენის მქონე ჯგუფი) შეასრულა ეს სიმღერა მეტალიკისადმი მიძღვნილი ალბომისთვის *Metallic Attack: Metallica - The Ultimate Tribute* და მოიგო მათი პირველი გრემი 2005 წელს *საუკეთესო მეტალ შესრულებისათვის*. ვინი აპისმა (დრამები), სკოტ იანმა (გიტარა), ბილი მილანომ (ვოკალი) და ფილ სოუსანმა (ბასი) შეასრულეს სიმღერა მეტალიკისადმი მიძღვნილი ალბომისთვის *Metallic Assault: A Tribute to Metallica*. Pantera-მ, სახუმარო სახელით Pantallica, შეასრულა სიმღერა ცოცხლად ჯეისონ ნიუსტედთან ერთად ბასზე, ხოლო წევრებმა დიმებაგ დარელმა (გიტარა) და პილ ანსელმომ (ვოკალი) როლები გაცვალეს. Destruction-მა შეასრულა სიმღერა მეტალიკისადმი მიძღვნილი ალბომისთვის *A Tribute to the Four Horsemen* და მცირე ცვლილებებით შეიტანა იგი თავის ალბომში *All Hell Breaks Loose* როგორც დამალული ბონუს ტრეკი. Stone Gods-მა შეასრულა ეს სიმღერა მათ ტურნეზე *Knight of the Living Dead*.

მეტალიკის სიეტლისა და iTunes-ის ბონუს ვერსია თითქმის ერთნაირებია, თუ არ ჩავთვლით სიმღერის დაბოლოებას, სადაც ჰეტფილდი სხვადასხვაგვარად მიმართავს აუდიტორიას.

*Live Shit* ვერსიაში ჯეიმზმა სიმღერის დაწყებისას თვლა აურია და ნაცვლად „1, 2, 1, 2, 3, 4", მან თქვა: „1, 2, 4, 3, 2 და ნახევარი!".

### Phantom Lord

Phantom Lord დაიწერა მითურ არსებათა საბრძოლო ყვირილის შესახებ. სიმღერა შესულია ჯგუფის პირველ დემოში *No Life 'til Leather*. ეს სიმღერა მეტალიკის პირველი სიმღერაა, რომლის სტრუქტურაშიც შედის გიტარის სუფთა მელოდიური შესავალი.

სიმღერის ტექსტი ეთმობა მითურ ბრძოლას მძიმე მეტალის ცხოველებს შორის. ჯგუფი ამ სიმღერას ხშირად უძღვნიდა ფანებს, რომლებიც ერთმანეთს ეჯახებოდნენ თავებით მეტალიკის ადრეული კონცერტების განმავლობაში.

აღსანიშნავია ფაქტიც, რომ ჰეტფილდის მესამე ჯგუფს მეტალიკამდე Phantom Lord ერქვა.

ჯგუფმა ანთრაქსმა ჩაწერაამ სიმღერის ქავერი როგორც B-მხარე მათი 1998 წლის ალბომისთვის *Volume 8: The Threat Is Real*. იგი შესაძლოა ვიპოვოთ ასევე სინგლის Inside Out იმპორტულ ვერსიაში.

### No Remorse

No Remorse შეიცავს ტემპის მრავალ ცვლილებას და გიტარის ბევრ რიფს. იგი პოპულარულია მოთამაშეთა წრეებში, რადგან იგი იყო შთაგონების წყარო პირველი *Doom* თამაშის პირველი სიმღერისთვის. სიმღერის ტექსტი ეხება შეუბრალებლობასა და სინდისის არ ქენჯნას ბრძოლის დროს ომში.

სიმღერის ქავერი შეასრულა დეზ მეტალ ჯგუფმა Cannibal Corpse მათი 2002 წლის ალბომისთვის *Gore Obsessed* და 2003 წლის EP-სთვის *Worm Infested*.

### Seek & Destroy

 მთავარი სტატია: Seek & Destroy.
Seek & Destroy ხშირად იკვრებოდა კონცერტებბზე მისი 1982 წლის საკონცერტო დებიუტის შემდეგ და გახდა მეტალიკის ტურნეების დამამთავრებელი სიმღერა Madly in Anger with the World ტურნეს შემდეგ.

მუსიკალური ნაწყვეტები: 

|  |
| --- |
| Seek & Destroy |
|  |
|  |

* *ვერ ხსნით ფაილს? იხ. მედია მაშველი.*

დოკუმენტურ ფილმში *Some Kind of Monster* ნაჩვენებია სიმღერა იმის სადემოსტრაციოდ, თუ როგორ იცვლებოდა მეტალიკის მუსიკა და გარეგნობა წლების განმავლობაში.

სიმღერა პოპულარულია სპორტში, კერძოდ კი ჭიდაობის ერთ-ერთ სახეობაში - რესლინგში, კალათბურთში, ჰოკეიში და სხვა. პროფესიონალური ჰოკეის გუნდები San Jose Sharks და New Jersey Devils იყენებენ სიმღერას გამხსნელ თემად საშინაო მატჩებისთვის.

Seek & Destroy-ის ქავერი შეასრულეს ჯიმი ბრაიანმა (ბასი), ჩაკ ბილიმ (ვოკალი), ეინსლი დანბარმა (დრამები) და ჯეიკ ლიმ (გიტარა)ალბომისთვის *Metallic Assault: A Tribute to Metallica*. სიმღერის ქავერი შეასრულეს ასევე ჯგუფებმა სხვადასხვა ქვეყნიდან: Testament, Bludvera, Acid Drinkers, Sil Khannaz; ინსტრუმენტული ვერსია შეასრულა ჯგუფმა Freaklabel, ხოლო ცოცხლად შეასრულეს ჯერ პანტერამ, შემდეგ აპოკალიპტიკამ.

### Metal Militia

Metal Militia არის მეათე და უკანასკნელი სიმღერა ალბომიდან *Kill 'Em All*. ესაა ჯგუფის ერთ-ერთი ყველაზე სწრაფი სიმღერათაგანი და ფსევდონიმი როგორც ჯგუფისათვის, ასევე მეტალიკისადმი მიძღვნილი ალბომების სერიისათვის.

სიმღერა აღწერს მეტალიკას, როგორც „მეტალ მილიციას" (Metal Militia), რომელიც იპყრობს მსოფლიოს თავისი მძიმე მეტალით. როგორც მილიცია, მეტალიკა ცდილობს დატოვოს შეტყობინება.

### Am I Evil?

მეთერთმეტე ტრეკი ალბომიდან, (თავდაპირველად ალბომში არ იყო, მაგრამ Elektra Records-მა შეიტანა იგი 1988 წელს ხელახლა გამოცემულში ბონუს ტრეკის სახით) მეტალიკამ შეასრულა ბრიტანული მძიმე მეტალ ჯგუფ დაიმონდ ჰედის სიმღერის Am I Evil? ქავერი. ეს სიმღერა პირველად გამოჩნდა დაიმონდ ჰედის ალბომში *Lightning to the Nations*. მეტალიკამ კი ეს სიმღერა მეტალ სამყაროსთვის ცნობადი გახადა თავის კონცერტებზე მრავალჯერ შესრულებით. ეს სიმღერა (ისევე როგორც Blitzkrieg) შესულია მეტალიკის სინგლის Creeping Death B-მხარეზე. Elektra Records-მა შეიტანა იგი 1988 წელს ამ ალბომის ხელახლა გამოცემულ ვერსიაში ბონუს ტრეკის სახით. სიმღერა კიდევ ერთხელ გამოჩნდა მეტალიკის 1998 წლის ქავერების კრებულში *Garage Inc.*, ასევე *Live Shit: Binge & Purge* სასაჩუქრე ყუთის მესამე დისკზე. კონცერტზე ლოს-ანჯელესში მეტალიკის წევრებმა შეცვლილი როლებით შეასრულეს ეს სიმღერა ხუთ შოუზე: ლარსი იყო ვოკალი, ჯეიმზი უკრავდა დრამებზე, კირკი - ბასზე, ხოლო ჯეისონი - გიტარაზე.

### Blitzkrieg

Blitzkrieg (ისევე როგორც Am I Evil?) შესულია მეტალიკის სინგლის Creeping Death B-მხარეზე. ასევე Elektra Records-მა შეიტანა იგი 1988 წელს ამ ალბომის ხელახლა გამოცემულ ვერსიაში ბონუს ტრეკის სახით. წარმოადგენს ამავე სახელწოდების ჯგუფის სიმღერის ქავერს. ორივე სიმღერა შესულია 1998 წლის ქავერების კოლექციაში *Garage Inc.*.

პერსონალი
---------

მეტალიკა
* ჯეიმზ ჰეტფილდი — წამყვანი ვოკალი, რიტმული გიტარა;
* კირკ ჰემეტი — წამყვანი გიტარა;
* კლიფ ბარტონი — ბას-გიტარა, დამატებითი ვოკალი;
* ლარს ულრიხი — დასარტყმელი საკრავები.

პროდიუსერები
* ჯონი ზაზულა – აღმასრულებელი პროდიუსერი
* პოლ კარსიო – პროდიუსერი
* ბობ ლუდვიგი – მასტერინგი

ჩარტები
-------

| ჩარტი | უმაღლესი პოზიცია |
| --- | --- |
| ავსტრალიის ალბომების ჩარტი | 55 |
| ფინეთის ალბომების ჩარტი | 12 |
| საფრანგეთის ალბომების ჩარტი | 149 |
| გერმანიის ალბომების ჩარტი | 58 |
| ესპანეთის ალბომების ჩარტი | 65 |
| შვედეთის ალბომების ჩარტი | 28 |
| შვეიცარიის ალბომების ჩარტი | 65 |
| ბრიტანეთის ალბომების ჩარტი | 142 |
| აშშ *Billboard* 200 | 66 |

სერტიფიცირებები
---------------

| რეგიონი | სერტიფიცირება | გაყიდვები |
| --- | --- | --- |
| კანადა (Music Canada) | პლატინა | 100 000^ |
| გაერთიანებული სამეფო (BPI) | ოქრო | 100 000^ |
| აშშ (RIAA) | 3× პლატინა | 3 000 000^ |
| ^გაყიდვების მონაცემები მხოლოდ სერტიფიცირებაზე დაყრდნობით (გაყიდული პარტიები) |

რესურსები ინტერნეტში
--------------------

* ინფორმაცია ალბომების შესახებ (ოფიციალური ვებ-ბვერდი) დაარქივებული 2009-10-03 საიტზე Wayback Machine.

სქოლიო
------

1. ↑  Huey, Steve. Review. Allmusic.com. ციტირების თარიღი: ნოემბერი 13, 2010.
2. ↑  Hanson, პოლ. Music Reviews : Kill 'em All. The Daily Vault. ციტირების თარიღი: აპრილი 17, 2011.
3. ↑  Metallica: Album Guide. Rolling Stone. ციტირების თარიღი: აპრილი 17, 2011.
4. 1 2  1983 წლის მოვლენები. *Timeline*. Metallica.  დაარქივებულია ორიგინალიდან — 2010-03-02. ციტირების თარიღი: დეკემბერი 26, 2009.
5. ↑  RIAA.com
6. ↑  მასტეინის ინტერვიუ
7. ↑  ლეს ედვარდსის ნამუშევარი Devil's D-Day.  დაარქივებულია ორიგინალიდან — 2009-09-17. ციტირების თარიღი: 2010-06-22.
8. ↑  47-ე გრემის დაჯილდოება - 2005. *Rock on the Net archive*. ციტირების თარიღი: 2007-02-11.
9. ↑  YouTube - Panterica (მეტალიკა და პანტერა ერთად) - Whiplash
10. ↑  Live Shit: Binge and Purge, დისკი 3, ტრეკი 8
11. ↑  metallica.com.  დაარქივებულია ორიგინალიდან — 2009-10-21. ციტირების თარიღი: 2010-06-22.
12. ↑  Ryan, Gavin (2011). *Australia's Music Charts 1988-2010*. Mt. Martha, VIC, Australia:  Moonlight Publishing.
13. 1 2 3 4 5  Metallica – Kill 'Em All გერმანული. Hung Medien. ციტირების თარიღი: მაისი 30, 2015.
14. ↑  Metallica Longplay-Chartverfolgung გერმანული. musicline.de.  დაარქივებულია ორიგინალიდან — 2017-10-22. ციტირების თარიღი: აპრილი 12, 2017.
15. ↑  Zywietz, Tobias. Metallica UK Chart History. ოფიციალური ჩარტების კომპანია. ციტირების თარიღი: ივლისი 5, 2015.
16. ↑  Metallica – Chart history. *Billboard*.  დაარქივებულია ორიგინალიდან — მაისი 11, 2013. ციტირების თარიღი: მაისი 30, 2015.
17. ↑  Canadian album certifications – Metallica – Kill 'Em All. Music Canada. ციტირების თარიღი: მარტი 28, 2014.
18. ↑  British album certifications – Metallica – Kill 'Em All. ბრიტანეთის ფონოგრამების მწარმოებლების ასოციაცია. ციტირების თარიღი: მარტი 28, 2014. *შეიყვანეთ* Kill 'Em All *ველში* Search*. აირჩიეთ* Title *ველში* Search by*. შეიყვანეთ* album *ველში* By Format*. დააწკაპუნეთ ღილაკზე* Go
19. ↑  American album certifications – Metallica – Kill 'Em All. ამერიკის ხმისჩამწერი კომპანიების ასოციაცია. ციტირების თარიღი: მარტი 28, 2014. *საჭიროების შემთხვევაში, უნდა აირჩიოთ* Advanced*, შემდეგ* Format*, შემდეგ* Album*, და ბოლოს -* SEARCH

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
მეტალიკა |
| --- |
|  |
| 
* **ჯეიმზ ჰეტფილდი**
* **ლარს ულრიხი**
* **კირკ ჰემეტი**
* **რობერტ ტრუჰილო**

* რონ მაკგოვნი
* დეივ მასტეინი
* კლიფ ბარტონი
* ჯეისონ ნიუსტედი
* ბობ როკი
 |
|  |
| სტუდიური ალბომები | 
* *Kill 'Em All*
* *Ride the Lightning*
* *Master of Puppets*
* *...And Justice for All*
* *Metallica*
* *Load*
* *Reload*
* *St. Anger*
* *Death Magnetic*
* *Hardwired... to Self-Destruct*
* *72 Seasons*
 |
|  |
| კავერების ალბომები | 
* *Garage Inc.*
 |
|  |
| ერთობლივი ალბომები | 
* *Lulu* (ლუ რიდთან)
 |
|  |
| EP-ები | 
* *The $5.98 E.P. – Garage Days Re-Revisited*
* *Beyond Magnetic*
 |
|  |
| საკონცერტო ალბომები | 
* *Live Shit: Binge & Purge*
* *S&M*
* *Orgullo, Pasión, y Gloria: Tres Noches en la Ciudad de México*
* *Six Feet Down Under*
* *Six Feet Down Under Part II*
* *Live at Grimey's*
* *Through the Never*
* *S&M2*
 |
|  |
| ბოქს-სეტები | 
* *The Good, the Bad & the Live*
* *Live Shit: Binge & Purge*
* *Limited-Edition Vinyl Box Set*
* *The Metallica Collection*
 |
|  |
| სინგლები | 
* „Whiplash"
* „Jump in the Fire"
* „Creeping Death"
* „Master of Puppets"
* „Harvester of Sorrow"
* „Eye of the Beholder"
* „One"
* „Enter Sandman"
* „The Unforgiven"
* „Nothing Else Matters"
* „Wherever I May Roam"
* „Sad but True"
* „Until It Sleeps"
* „Hero of the Day"
* „Mama Said"
* „King Nothing"
* „The Memory Remains"
* „The Unforgiven II"
* „Fuel"
* „Turn the Page"
* „Whiskey in the Jar"
* „Die, Die My Darling"
* „Nothing Else Matters '99"
* „No Leaf Clover"
* „I Disappear"
* „St. Anger"
* „Frantic"
* „The Unnamed Feeling"
* „Some Kind of Monster"
* „The Day That Never Comes"
* „All Nightmare Long"
* „Broken, Beat & Scarred"
* „The View"
* „Lords of Summer"
* „Hardwired"
* „Moth into Flame"
* „Atlas, Rise!"
* „Now That We're Dead"
* „Spit Out the Bone"
* „Lux Æterna"
* „Screaming Suicide"
* „If Darkness Had a Son"
* „72 Seasons"
 |
|  |
| პრომო-სინგლები | 
* „Fade to Black"
* „For Whom the Bell Tolls"
* „Don't Tread on Me"
* „Ain't My Bitch"
* „Bleeding Me"
* „Better than You"
* „My Apocalypse"
* „Cyanide"
* „The Judas Kiss"
 |
|  |
| სხვა სიმღერები | 
* „Seek & Destroy"
* „Am I Evil?"
* „Blitzkrieg"
* „Breadfan"
* „The God That Failed"
* „Astronomy"
* „Tuesday's Gone"
* „Last Caress/Green Hell"
* „Stone Cold Crazy"
* „So What?"
* „Overkill"
* „The Unforgiven III"
* „Inamorata"
 |
|  |
| ვიდეო ალბომები | 
* *Cliff 'Em All*
* *2 of One*
* *A Year and a Half in the Life of Metallica*
* *Cunning Stunts*
* *S&M*
* *Classic Albums: Metallica - Metallica*
* *Some Kind of Monster*
* *The Videos 1989–2004*
* *Français Pour une Nuit*
* *Orgullo, Pasión, y Gloria: Tres Noches en la Ciudad de México*
* *The Big Four: Live from Sofia, Bulgaria*
* *Quebec Magnetic*
* *Metallica Through the Never*
* *S&M2*
 |
|  |
| ტურნეები | 
* Kill 'Em All for One
* Ride the Lightning Tour
* Damage, Inc. Tour
* Monsters of Rock Tour 1987
* Monsters of Rock Tour 1988
* Damaged Justice
* Wherever We May Roam Tour
* Guns N' Roses/Metallica Stadium Tour
* Nowhere Else to Roam
* Shit Hits the Sheds Tour
* Poor Touring Me
* Poor Re-Touring Me Tour
* Garage Remains the Same Tour
* M2K Mini Tour
* Summer Sanitarium Tour
* Summer Sanitarium Tour 2003
* Madly in Anger with the World Tour
* Escape from the Studio '06
* Sick of the Studio '07
* 2008 European Vacation Tour
* World Magnetic Tour
* 2012 European Black Album Tour
* The Full Arsenal Tour
* By Request Tour
* Lords of Summer Tour
* WorldWired Tour
* 2021–2022 წლების ტურნე
* M72 World Tour
 |
|  |
| სხვა სტატიები | 
* დისკოგრაფია
* ჯილდოები და ნომინაციები
* დემოები
* ტურნეები
* ჩაწერილი სიმღერები
* შესრულებული სიმღერები
* Apocalyptica
* Beatallica
* Big Mick
* Orion Music + More
* Echobrain
* Exodus
* Flotsam and Jetsam
* Megadeth
* Newsted
* *მეტალიკა Napster, Inc.-ის წინააღმდეგ*
* *A Tribute to the Four Horsemen*
* *The Blackest Album: An Industrial Tribute to Metallica*
* *ჯონიმ აიღო იარაღი*
* *Damage Incorporated*
* *Guitar Hero: Metallica*
	+ სიმღერები
* *Metallic Assault: A Tribute to Metallica*
* *Metallic Attack: The Ultimate Tribute*
 |

 |